**ПРОЕКТ!**

**ПОСТАНОВЛЕНИЕ**

**№……………………..**

**от………………………2018 г.**

**ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА УСТРОЙСТВОТО И ДЕЙНОСТТА НА ПРЕДПРИЯТИЕТО ЗА УПРАВЛЕНИЕ НА ДЕЙНОСТИТЕ ПО ОПАЗВАНЕ НА ОКОЛНАТА СРЕДА (ОБН., ДВ, БР. 33 ОТ 27.04.2012 Г.)**

МИНИСТЕРСКИЯТ СЪВЕТ

ПОСТАНОВИ:

**§ 1.** Създава се нов чл. 6а:

„Чл. 6а (1) За подпомагане дейността на изпълнителния директор се назначава заместник изпълнителен директор.

(2) За заместник изпълнителен директор се назначава лице с придобито висше инженерно образование.“

**§ 2.** В чл. 7, ал. 2 се изменя така:

„(2) Членовете на управителния съвет, изпълнителният директор и заместник изпълнителният директор се назначават от министъра на околната среда и водите.“

**§ 3.** В чл. 14, т. 4 след думите „изпълнителния директор“ се добавя „и заместник изпълнителния директор“.

**§ 4.** В чл. 15, т. 4 след думите „изпълнителния директор“ се добавя „и заместник изпълнителния директор“.

**§ 5.** В чл. 16, ал. 4 думите „упълномощен от него директор на дирекция в предприятието“ се замества със „заместник изпълнителния директор“.

**§ 6.** Създава се нов чл. 16а:

„Чл. 16а (1) Заместник изпълнителният директор:

1. подпомага изпълнителния директор в изпълнение на неговите правомощия;

2. осъществява оперативно ръководство и координация на процеса по кандидатстване, оценка, изпълнение и отчитане на екологични проекти и дейности, финансирани от Предприятието за управление на дейностите по опазване на околната среда;

3. по упълномощаване от Управителния съвет сключва договори за финансиране на екологични проекти на общини по публично оповестени изисквания за кандидатстване;

4. при отсъствие на изпълнителния директор, замества изпълнителния директор на предприятието в заседанията на управителния съвет;

5. ръководи оперативно дейността на дирекциите в предприятието;

6. изпълнява и други задължения.

**Преходни и заключителни разпоредби**

**§ 7.** В срок до 20 дни от влизането в сила на постановлението, по предложение на изпълнителния директор, управителният съвет увеличава общата численост на персонала на предприятието с 1 бройка за заместник изпълнителен директор.

**§ 8.** В едномесечен срок от влизането в сила на постановлението министърът на околната среда и водите назначава заместник изпълнителен директор по реда на Кодекса на труда.

**§ 9.** Постановлението влиза в сила от деня на обнародването му в Държавен вестник.